
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 440 


17 Απριλίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Οριοθέτηση περιοχής και πιστωτικές διευκολύνσεις για 
την αποκατάσταση των ζημιών από τις πλημμύρες της 


5ης και 6ης Δεκεμβρίου 2000 σε περιοχές του Νομού 

Ρεθύμνης. 1 

Παράταση προθεσμίας υποβολής αιτήσεων εκ μέρους 
τωνπληγέντωνπου επλήγησαν από τους σεισμούς, σε 
διάφορες περιοχές της Ελλάδας από το 1993 μέχρι 

σήμερα. 2 

Συμπληρωματική οριοθέτηση σεισμόπληκτης περιοχής 
για την αποκατάσταση των ζημιών από το σεισμό της 
26ης Μαΐου 2000 σε περιοχές του Νομού Πρέβεζας 

και παράταση προθεσμίας υποβολής αιτήσεων. 3 

Κατάργηση απόφασης σύστασης γραφείων. 4 

Αναστολή λειτουργίας Αστυνομικού Σταθμού Αγίου Γε¬ 
ωργίου Συκούση. 5 


ΑΠΟΦΑΣΕΙ Σ 

Αριθ. 359/ΤΠ 32 (1) 

Οριοθέτηση περιοχής και πιστωτικές διευκολύνσεις για την 
αποκατάσταση των ζημιών από τις πλημμύρες της 5ης και 
6ης Δεκεμβρίου 2000 σε περιοχές του Νομού Ρεθύμνης. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 Πρά- 
ξεως Νομοθετικού Περιεχομένου του Προέδρου της Δημο¬ 
κρατίας «περί αποκαταστάσεως ζημιών εκ σεισμών 1978 εις 
περιοχή Βορείου Ελλάδος κλπ. και ρυθμίσεως ετέρων τινών 
συναφών θεμάτων» που κυρώθηκε με το Ν. 867/79 (ΦΕΚΑ'24). 

2. Τις διατάξεις του Ν. 1190/81 (ΦΕΚ203/Α/30.7.81) οοποί- 
ος κυρώνει την από 26.3.81 Πράξη Νομοθετικού Περιεχομέ¬ 
νου του Προέδρου της Δημοκρατίας, «περί αποκαταστάσε¬ 
ως ζημιών εκ σεισμών 1981 και ρυθμίσεως ετέρων συναφών 
θεμάτων» όπως αυτό τροποποιήθηκε και συμπληρώθηκε με 


το άρθρο 1. παρ. 42 και 43 του Ν. 2412/96 «Μεταφορά αρμο¬ 
διοτήτων από το Υπουργικό Συμβούλιο σε άλλα Κυβερνητικά 
όργανα και άλλες διατάξεις» (ΦΕΚ 123/Α/17.6.96). 

3. Τις διατάξειςτου άρθρου 3, παρ. 3. τελευταίο εδάφιο του 
Ν. 1266/82 (ΦΕΚ Α’81) «Περί οργάνων ασκήσεως της νομι¬ 
σματικής, πιστωτικής και συναλλαγματικής πολιτικής και άλ¬ 
λες διατάξεις» όπως συμπληρώθηκε με το άρθρο 25. παρ. 6 
του Ν. 1418/84 «Περί Δημοσίων Έργων και ρυθμίσεις συνα¬ 
φών θεμάτων» (ΦΕΚ Α' 23). 

4. Τις διατάξεις του Ν. 128/75 «περί τροποποιήσεως και συ- 
μπληρώσεως διατάξεων τινών αναφερομένων εις την λει¬ 
τουργία του χρηματοδοτικού συστήματος». 

5. Τις διατάξειςτου άρθρου 10 του Ν. 2576/98 «Βελτίωση 
των διαδικασιών για την ανάθεση της κατασκευής των δημο¬ 
σίων έργων και άλλες διατάξεις». 

6. Το Π.Δ. 69/1988 «Οργανισμός Γενικής Γραμματείας Δη¬ 
μοσίων Έργων». 

7. Την Κοινή Απόφαση Δ16α/04/773/29.11.90 του Υπουρ¬ 
γού Προεδρίας και του Αναπλ. Υπουργού ΠΕΧΩΔΕ «περί 
εξαιρέσεως διοικητικών πράξεων και εγγράφων από τον κα¬ 
νόνα των τριών υπογραφών». 

8. Την με αριθμό 50148/542/24.6.92 Κοινή Απόφαση των 
Υπουργών Εθν. Οικονομίας, Οικονομικών και Βιομηχανίας, 
Ενέργειας και Τεχνολογίας και Εμπορίου «Περιστολή δαπα¬ 
νών Δημοσίου Τομέα» (ΦΕΚ 420/Β/1.7.92). 

9. Τις διατάξεις της παρ. του άρθρου 22 του Ν.2362 «Περί 
Δημοσίου Λογιστικού, ελέγχου των δαπανών του Κράτους 
και άλλες διατάξεις» (ΦΕΚ 247/Α/27.11.95). 

10. Τις διατάξεις του άρθρου 27 του Ν. 2081/92 (ΦΕΚ 154 
Α') και το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του Προγράμματος 
Δημοσίων Επενδύσεων και συγκεκριμένα το έργο 9869001 
της ΣΑΕ 069. 

Η προκαλούμενη δαπάνη από την επιδότηση του επιτοκίου 
βαρύνει το λογαριασμό του Ν. 128/75.0 λογαριασμός αυτός 
επιδοτείται από τον Κρατικό Προϋπολογισμό μόνο σε περί¬ 
πτωση ελλειμματικότητάς του. Το ύψος της δαπάνης αυτής 
θα είναι της τάξης των 40.000.000 δρχ. 

11. Την αριθ. ΔΙΔΚ/Φ.1/2/11187/12.5.2000 (ΦΕΚ 630/Β/ 
12.5.2000) απόφαση του Πρωθυπουργού και του Υπουργού 
Εσωτερικών, Δημόσιας Διοίκησης και Αποκέντρωσης για την 
ανάθεση αρμοδιοτήτων στους Υφυπουργούς Εσωτερικών, 
Δημόσιας Διοίκησης και Αποκέντρωσης Κωνσταντίνο Κάί- 
σερλή και Λεωνίδα Τζανή. 

12. Την κοινή απόφαση του Πρωθυπουργού και του Υπουρ¬ 
γού Οικονομικών με αριθ. 1039386/441/ Α0006/21.4.2000 

(ΦΕΚ571/Β/21.4.2000) «Ανάθεση αρμοδιοτήτων του Υπουρ¬ 
γού Οικονομικών στους Υφυπουργούς Οικονομικών». 

13. Την κοινή απόφαση Δ17α/10/30/Φ2.2.1/23.5.2000 
(ΦΕΚ/664/Β/24.5.2000) του Πρωθυπουργού και του Υπουρ¬ 
γού ΠΕ.ΧΩ.Δ.Ε. για την ανάθεση αρμοδιοτήτων του Υπουρ¬ 
γού ΠΕ.ΧΩ.Δ.Ε. στους Υφυπουργούς ΠΕ.ΧΩ.Δ.Ε. Αθανάσιο 
Αλευρά και Ηλία Ευθυμιόπουλο . 

14. Το με αρ. πρωτ. 237/15.12.2000 έγγραφο του Γραφείου 
ΠΣΕΑ της Διεύθυνσης Διοίκησης της Νομαρχιακής Αυτοδιοί¬ 
κησης Ρεθύμνης. 

15. Τις έκτακτες στεγαστικές και λοιπές ανάγκες που έχουν 
δημιουργηθεί στους κατοίκους περιοχών του Νομού Ρεθύ¬ 
μνης που επλήγησαν από τις πλημμύρες της 5ης και της 6ης 
Δεκεμβρίου 2000, αποφασίζουμε: 

Α. ΟΡΙΟΘΕΤΗΣΗ ΠΛΗΓΕΙΣΑΣ ΠΕΡΙΟΧΗΣ 

1. Την επέκταση κατ’ανάλογο εφαρμογή των διατάξεων 
της από 28.7.1978 Πράξεως Νομοθετικού Περιεχομένου 
«Περί αποκαταστάσεως ζημιών εκ σεισμών 1978 εις περιο¬ 
χήν Βορείου Ελλάδος κλπ.», όπως αυτή κυρώθηκε, τροπο¬ 
ποιήθηκε και συμπληρώθηκε με τους Νόμους 867/79. 
1048/80, 1133/81 και 1190/81 όπως ορίζεται στο άρθρο 10 
του Ν. 2576/98 καθώς καιτων σχετικών κανονιστικών πράξε¬ 
ων όπως ισχύουν σήμερα για την αποκατάσταση των ζημιών 
των κτιρίων γενικά, τις οποίες προκάλεσαν οι πλημμύρες της 
5ης και της 6ης Δεκεμβρίου 2000 που έπληξαν περιοχές του 
Νομού Ρεθύμνης και συγκεκριμένα τα διοικητικά όρια των 
Δήμων Σιβρίτου, Λάμπης, Φοίνικα, Λαππαίων, Γεροποτάμου 
και Νικηφόρου Φωκά του Νομού Ρεθύμνης. 

2. Το έργο της αποκατάστασης των ζημιών από τις πλημ¬ 
μύρες σε περιοχές του Νομού Ρεθύμνης, ανατίθεται στην 
Υπηρεσία Αποκατάστασης Σεισμοπλήκτων (Υ.Α.Σ.). 

3. Ορίζεται προθεσμία τεσσάρων (4) μηνών, από τη δημο¬ 
σίευση της παρούσας Απόφασης σε ΦΕΚ. εντός της οποίας 
οι ιδιοκτήτες των ακινήτων, που υπέστησαν βλάβες από τις 
πλημμύρες της 5ης και 6ης Δεκεμβρίου 2000 στο Νομό Ρε¬ 
θύμνης υποχρεούνται να υποβάλλουν αίτηση στην Διεύθυν¬ 
ση Τεχνικών Υπηρεσιώντης Νομαρχιακής Αυτοδιοίκησης Ρε¬ 
θύμνης, η οποία θα τις διαβιβάζει στην Υ.Α.Σ προκειμένου να 
διενεργηθεί ο έλεγχος των κτιρίωντους απότις αρμόδιες επι¬ 
τροπές του Υ.ΠΕ.ΧΩ.Δ.Ε. Μετά την παρέλευση της παραπά¬ 
νω προθεσμίας οι τυχόν πληγέντες από τις πλημμύρες που 
δεν υπέβαλλαν αίτηση για αυτοψία δεν δικαιούνται τη χορή¬ 
γηση στεγαστικής συνδρομής για την αποκατάσταση των 
ακινήτων τους. 

4. Με αποφάσεις του Υφυπουργού ΠΕ.ΧΩ.Δ.Ε. θα καθορί¬ 
ζονται ονομαστικά οι δικαιούχοι στεγαστικής συνδρομής που 
επλήγησαν από τις πλημμύρες της 5ης και 6ης Δεκεμβρίου 
2000 για την αποκατάσταση των ακινήτων τους σύμφωνα με 
τα πορίσματα των αρμοδίων επιτροπών του Υ.ΠΕ.ΧΩ.Δ.Ε. Οι 
αποφάσεις αυτές θα δημοσιεύονται στο ΦΕΚ σύμφωνα με το 
άρθρο 1. παρ. 2 της από 26.3.81 Πράξεως Νομοθετικού Πε¬ 
ριεχομένου που κυρώθηκε με το Ν. 1190/81. 

5. Εντός ενός (1) έτους από τη δημοσίευση σε ΦΕΚ των 
αποφάσεων της προηγούμενης παραγράφου, οι πληγέντες 
από τις πλημμύρες της 5ης και 6ης Δεκεμβρίου 2000 σε πε¬ 
ριοχές του Νομού Ρεθύμνης που έχουν οριστεί δικαιούχοι 
Στεγαστικής Συνδρομής πρέπει να υποβάλλουν στην αρμό¬ 
δια Υπηρεσία τα απαιτούμενα δικαιολογητικά (συμβόλαια, 
μελέτες επισκευής, κλπ.) για τη χορήγηση της στεγαστικής 
συνδρομής. 

Β. ΣΤΕΓΑΣΤΙΚΗ ΣΥΝΔΡΟΜΗ ΠΡΟΣ ΙΔΙΩΤΕΣ 

I. Εγκρίνεται η χορήγηση στεγαστικής συνδρομής (άτοκο 
δάνειο και δωρεάν κρατική αρωγή) για την αποκατάσταση 


των ζημιών που προκάλεσαν οι πλημμύρες της 5ης και 6ης 
Δεκεμβρίου 2000 σε περιοχές του Νομού Ρεθύμνης. 

α. Για ανακατασκευή των κτιρίων που κατέρρευσαν ή κρί- 
νονται κατεδαφιστέα ή υπέρμετρης δαπάνης επισκευής 
(ασύμφορα) ή είναι δομημένα από ευτελή υλικά (ωμοπλίν¬ 
θους ή μη διαμορφωμένους λίθους μικρής διατομής με συν¬ 
δετικό υλικό αργιλώδες) και τα οποία δεν έχουν χαρακτηρι- 
σθεί κατεδαφιστέα, αλλά οι ζημιές που προκλήθηκαν από τις 
πλημμύρες δεν επιδέχονται, σύμφωνα με την κρίση της αρ¬ 
μόδιας Υπηρεσίας που αναφέρεται στην παρ. 2 του κεφ. Α 
της παρούσας, ουσιαστική αποκατάσταση, δηλαδή, επι¬ 
σκευή που εξασφαλίζει την αναγκαία αντισεισμική αντοχή 
τους. 

β. Την επισκευή των πάσης φύσεως κτιρίων που έχουν υπο- 
στεί ζημιές από τις πλημμύρες. Τα ανωτέρω δάνεια δύνανται 
να χρησιμοποιηθούν και για αυτοστέγαση. 

γ. Τα κτίρια που χαρακτηρίζονται εγκαταλελειμμένα (δια¬ 
τηρούν τους περιμετρικούς τοίχους και έστω τμήμα της στέ¬ 
γης) δεν δικαιούνται δάνειου. Προκειμένου να γίνει άρση του 
χαρακτηρισμού του εγκαταλελειμμένου θα πρέπει το κτίσμα 
να έχει κουφώματα και να ήταν στοιχειωδώς κατοικήσιμο και 
ο ενδιαφερόμενος να προσκομίσει τα ακόλουθα δικαιολογη- 
τικά: 

α) Βεβαίωση ΔΕΗ ότι είχε ρεύμα 

β) Δήλωση στοιχείων ακινήτων (Ε9) και (ΕΙ) για το χρονικό 
διάστημα πριν από τις πλημμύρες. 

II. ΔΙΚΑΙΟΥΧΟΙ ΤΩΝ ΣΤΕΓΑΣΤΙΚΩΝ ΔΑΝΕΙΩΝ 

1. Οι δικαιούχοι της στεγαστικής συνδρομής (άτοκο δάνειο 
και δωρεάν κρατική αρωγή) καθορίζονται από την αρμόδια 
Υπηρεσία που αναφέρεται στην παρ. 2 του κεφ. Α στην οποία 
οι ενδιαφερόμενοι θα πρέπει να υποβάλουν αίτηση με τα σχε¬ 
τικά δικαιολογητικά, μέσα στις προθεσμίες που καθορίζονται 
στην παρούσα απόφαση. 

2. Η αρμόδια Υπηρεσία που αναφέρεται στην παρ. 2 του 
κεφ. Α θα χορηγεί στους δικαιούχους βεβαίωση με την οποία 
θα προσδιορίζεται το ύψος της απαιτούμενης δαπάνης επι¬ 
σκευής ή το ποσό που δικαιούται ο ενδιαφερόμενος για ανα¬ 
κατασκευή ή αυτοστέγαση. Στη βεβαίωση θα αναφέρεται το 
ποσό της δωρεάν κρατικής αρωγής καθώς και του στεγαστι- 
κού δανείου, σύμφωνα με τους όρους που καθορίζονται κα¬ 
τωτέρω για τα κτίρια που βρίσκονται εντός της πληγείσας πε¬ 
ριοχής. 

3. Σε περίπτωση που το συγκεκριμένο κτίριο ρυμοτομείται 
ή δεν μπορεί να ανακατασκευαστεί για οποιαδήποτε άλλη 
νόμιμη αιτία ή ο ιδιοκτήτης το επιθυμεί, τότε ο ιδιοκτήτης, ή 
καθένας από τους συνιδιοκτήτες (εφόσον υφίσταται συνι- 
διοκτησία), καθένας από αυτούς, δικαιούται στεγαστική ενί¬ 
σχυση για αυτοστέγαση με αγορά ή ανέγερση κατοικίας σε 
άλλη πληγείσα περιοχή. 

4. Σε περίπτωση που κατέρρευσαν κτίσματα από τις πλημ¬ 
μύρες ή κατεδαφίστηκαν αμέσως μετά από αυτές με εντολή 
Δημόσιας ή Δημοτικής Αρχής, χωρίς να έχουν εκδοθεί πρω¬ 
τόκολλα επικινδύνως ετοιμόρροπου, από τις κατά Νόμο Τρι¬ 
μελείς Επιτροπές και οι ιδιοκτήτες τους έχουν ξεκινήσει την 
ανέγερση της νέας οικοδομής με άδεια που εκδόθηκε μετά 
τις πλημμύρες της 5ης και 6ης Δεκεμβρίου 2000, εγκρίνου¬ 
με τη δανειοδότηση τους εφόσον: 

α. Η οικοδομή που κατέρρευσε ή κατεδαφίστηκε αμέσως 
μετά τις πλημμύρες αναφέρεται στις επίσημες καταστά¬ 
σεις καταγραφής των κτισμάτων του αρμόδιου Τμήματος 
Πολεοδομίας και Πολεοδομικών Εφαρμογών του Ν. Αργο¬ 
λίδας. 

β. Η οικοδομή βρισκόταν μέσα σε σχέδιο πόλεως ή μέσα σε 
όρια οικισμού προϋφιστάμενου του 1923. 

γ. Ο ενδιαφερόμενος έχει υποβάλει εμπρόθεσμα αίτηση 
για δανειοδότηση του συγκεκριμένου κτίσματος. 

δ. Υπάρχουν παραστατικά στοιχεία διαπίστωσης της ύπαρ- 
ξηςτου κτίσματος, διαπίστωσης του εμβαδού και της χρήσης 
του (π.χ. οικοδομική άδεια ανέγερσης της καταστραφείσας 
οικοδομής, φωτογραφίες, αεροφωτογραφίες κλπ.). 

ε. Υπάρχουν στοιχεία ότι το κτίσμα δεν ήταν εγκαταλελειμ- 
μένο (π.χ. αποδείξεις κοινωφελών οργανισμών ή Δημοτικών 
ή Κοινοτικών τελών κλπ.). 

Παράλληλα ο πλημμυροπαθής θα πρέπει να συνυποβάλ¬ 
λει: 

Βεβαίωση της Δημόσιας ή Δημοτικής ή Κοινοτικής Αρχής 
ότι δόθηκε εντολή για την κατεδάφιση του κτίσματος προς 
αποτροπή αμέσου κινδύνου μετά τις πλημμύρες ή βεβαίωση 
ότι το κτίσμα κατέρρευσε από τις πλημμύρες. 

III. ΟΡΟΙ ΣΤΕΓΑΣΤΙΚΗΣ ΣΥΝΔΡΟΜΗΣ 
1. ΑΝΑΚΑΤΑΣΚΕΥΗ Ή ΑΥΤΟΣΤΕΓΑΣΗ 
Η στεγαστική ενίσχυση (δάνειο και δωρεάν κρατική αρωγή) 
θα χορηγείται στους δικαιούχους με βάση την προσκομιζό- 
μενη στη δανείστρια Τράπεζα έγγραφη συνηγορία της αρ¬ 
μόδιας Υπηρεσίας που αναφέρεταιστηνπαρ. 2 του κεφ. Α με 
τους ακόλουθους βασικούς όρους: 

α) Για κτίσματα που έχουν χρήση κατοικίας 130.000 δρχ. 
ανά τ.μ. και με ανώτατο όριο δανειοδοτούμενης επιφάνειας 
τα 120 τ.μ.. ανά χωριστή ιδιοκτησία. 

β) Για κτίρια που έχουν χρήση επαγγελματικού χώρου η 
στεγαστική ενίσχυση ανέρχεται στο ποσό των 80.000 δρχ. 
ανά τ.μ. και για δανειοδοτούμενη επιφάνεια μέχρι 120 τ.μ., 
ήτοι μέχρι του ποσού των 9.600.000 δρχ., για τα πρώτα 150 
τ.μ. Στην περίπτωση που ο επαγγελματικός χώρος έχει επι¬ 
φάνεια άνω των 150 τ.μ., για τον υπολογισμό της συνολικής 
δανειοδότησης θα διαιρείται η επιφανειάτου σετμήματατων 
150 τ.μ. για τα τυχόν δάνεια που θα προκύψουν πέραν των 
πρώτων 150 τ.μ. το ποσόν του δανείου ορίζεται σε 50.000 
δρχ. ανά τ.μ. και για δανειοδοτούμενη επιφάνεια 120 τ.μ., 
ήτοι μέχρι του ποσού των 6.000.000 δρχ. για κάθε επιπλέον 
δάνειο που θα χορηγείται. 

Το προκύπτοντελικώς, μετά την ως άνω διαίρεση, υπόλοι¬ 
πο τμήματος, αν έχει επιφάνεια μέχρι και 50 τ.μ. θα αμελείται, 
ενώ αν είναι πάνω από 50 τ.μ., τότε θα χορηγείται στεγαστική 
συνδρομή ανάλογα με το εμβαδόν του και σύμφωνα με τα 
ισχύοντα ανώτατα όρια (εμβαδού και δανείου). 

γ) Γ ια υπόγειους χώρους όπως αυτοί ορίζονται από το 
Γ.Ο.Κ. και είναι διαμορφωμένοι ως διαμερίσματα κατοικίας ή 
επαγγελματικές στέγες, χορηγείται ποσό δανείου που αντι¬ 
στοιχεί στο 70% της εκάστοτε ισχύουσας μεγίστης τιμής μο¬ 
νάδας για τη χρηματοδότηση των ανακατασκευαζομένων κα¬ 
τοικιών ή επαγγελματικών χώρων αντίστοιχα. 

δ) Για κατασκευές κτισμάτων βοηθητικής χρήσεως στο δώ¬ 
μα οικοδομών π.χ. απολήξεις κλιμακοστασίων, ανελκυστή¬ 
ρων κλπ. χορηγείται δάνειο που αντιστοιχεί στο 70% της εκά¬ 
στοτε ισχύουσας μεγίστης τιμής μονάδας για τη χρηματοδό¬ 
τηση της ανακατασκευαζόμενης επιφάνειας. 

ε) Για κτίρια που η κατασκευή τους είχε προχωρήσει μόνον 
μέχρι το σκελετό από οπλισμένο σκυρόδεμα, χορηγείται δά¬ 
νειο που αντιστοιχεί στο 30% της εκάστοτε ισχύουσας μεγί¬ 
στης τιμής μονάδας για τη χρηματοδότηση της ανακατα¬ 
σκευαζόμενης επιφάνειας. 

ζ) Για βοηθητικούς χώρους της αυτής οικοδομής ή ευρι¬ 
σκόμενους στο αυτό οικόπεδο που συμπληρώνουν τη λει- 
τουργικότητά της και με την προϋπόθεση ότι το σύνολο της 
δανειοδοτούμενης επιφάνειας (κύριος και βοηθητικός χώ¬ 
ρος) δεν υπερβαίνει τα 120 τ.μ. (π.χ. αποθήκες τροφίμων. 


ιματιοθήκες, κουζίνες φούρνοι κλπ.) η ανά τ. μ. τιμή αποζη¬ 
μίωσης κατεδαφιστέου κτίσματος (είτε βάση πρωτοκόλλων 
κατεδαφίσεως είτε ως ασύμφορα επισκευής είτε ως μη 
ασφαλώς επισκευάσιμα λόγω ευτελών δομικών υλικών) είναι 
η αυτή με της κατοικίας, παράγραφος (α). 

η) Γ ια αποθήκες οποιοσδήποτε χρήσης (οικιακή ή επαγ¬ 
γελματική αποθήκη) καθώς και στάβλους, αγροτικά κτίσμα¬ 
τα, χώρους αποθήκευσης, που είτε βρίσκονται στο ίδιο οικό¬ 
πεδο με το κυρίως κτίσμα είτε σε άλλο η ανά τ.μ. τιμή αποζη¬ 
μίωσης κατεδαφιστέου, ανέρχεται στο ποσό των 45.000 δρχ. 
κατεδαφιζόμενης επιφάνειας και μέχρι εμβαδού 120 τ. μ. 

θ) Για την ανακατασκευή αγροτικών κατοικιών (κτισμάτων 
ευτελούς αξίας κατασκευής, μικρού κατά κανόνα εμβαδού 
που χρησιμοποιούνται εποχιακά) η στεγαστική ενίσχυση 
ανέρχεται στο ποσό των 70.000 δρχ. ανάτ. μ. κατεδαφιζόμε- 
νης επιφάνειας και μέχρι συνολικού εμβαδού 120 τ. μ. 

ι) Για κτίρια που ανήκουν στο Δημόσιο, Ν.Π.Δ.Δ. ή σε Κοι¬ 
νωφελή ή σε Φιλανθρωπικά ή σε Ευαγή Ιδρύματα ή σε Σωμα¬ 
τεία, το ύψος της στεγαστικής ενίσχυσης ανέρχεται στο πο¬ 
σό των 120.000 δρχ. ανά τ.μ. επί του συνόλου της κατεδαφι- 
στέας επιφάνειας και η ανεγειρόμενη επιφάνεια δεν θα 
πρέπει να είναι μικρότερη του 75% της κατεδαφισθείσης. 

ια) Για την ανακατασκευή κωδωνοστασίων και μόνο, το 
ύψος της στεγαστικής ενίσχυσης είναι ανάλογο του όγκου 
του κατεδαφιστέου και ανέρχεται στο ποσό των δέκα πέντε 
χιλιάδων δραχμών (15.000 δρχ.) ανά κυβικό μέτρο. 

ιβ) Για κτίρια με περισσότερες χωριστές ιδιοκτησίες (πολυ¬ 
κατοικίες) ο κάθε ιδιοκτήτης δικαιούται εκτός της στεγαστι- 
κής ενίσχυσης ανακατασκευής ή αυτοστέγασης που αντι¬ 
στοιχεί στην ιδιοκτησία του και επί πλέον στεγαστική ενίσχυ¬ 
ση ανάλογη με το ποσοστό του επί των κοινοχρήστων χώρων 
και μέχρι συνολικού εμβαδού 120 τ. μ. αθροιστικά (από ιδιο¬ 
κτησία και κοινόχρηστο χώρο). 

ιγ) Η δωρεάν κρατική αρωγή, που αντιστοιχεί στην παρα¬ 
πάνω στεγαστική ενίσχυση για ανακατασκευή ή αυτοστέγα¬ 
ση θα καλυφθεί από τον Προϋπολογισμό Δημοσίων Επενδύ¬ 
σεων και ορίζεται σε ποσοστό 33% της στεγαστικής ενίσχυ¬ 
σης και μόνο για μία ιδιοκτησία. Στην περίπτωση της παρ. (β) 
κάθε τμήμα με επιφάνεια 150 τ.μ. θεωρείται ανεξάρτητη ιδιο¬ 
κτησία. 

ιδ) Σε περίπτωση που στον ίδιο ιδιοκτήτη ανήκαν πριν από 
τις πλημμύρες περισσότερες της μίας ιδιοκτησίες, στεγαστι- 
κή ενίσχυση δικαιούται για κάθε μία από αυτές, ενώ δωρεάν 
κρατική αρωγή μόνο για τη μία ιδιοκτησία . την οποία επιλέ¬ 
γει ο ίδιος με Υπεύθυνη Δήλωση. Για τις πέραν της μίας ιδιο¬ 
κτησίες το σύνολο της στεγαστικής ενίσχυσης χορηγείται 
υπό μορφή δανείου, χωρίς δωρεάν κρατική αρωγή. 

ιε) Σε περιπτώσεις ανακατασκευής επαγγελματικού χώ¬ 
ρου, υποχρέωση του ιδιοκτήτη είναι να ανακατασκευάσει κτί¬ 
σμα εμβαδού τουλάχιστον ίσο με το 66% του εμβαδού ή του 
όγκου του κατεδαφιστέου κτίσματος, με βάση το οποίο υπο¬ 
λογίστηκε το δάνειο. Σε όλες τις άλλες περιπτώσεις ανακα¬ 
τασκευής. υποχρέωση του ιδιοκτήτη είναι να ανακατασκευά¬ 
σει κτίσμα εμβαδού τουλάχιστον ίσο με το 66% του εμβαδού 
του κατεδαφιστέου κτίσματος, με βάση το οποίο υπολογί¬ 
στηκε η στεγαστική ενίσχυση. 

ιστ) Στις περιπτώσεις αυτοστέγασης η Σ.Σ. δεν μπορεί να 
υπερβαίνει το αναφερόμενο στα συμβόλαια αγοραπωλησίας 
τίμημα. Η αγοραζόμενη κατοικία θα πρέπει να είναι νομίμως 
υφιστάμενη και να έχει εμβαδό τουλάχιστον ίσο με το 40% 
της δανειοδοτούμενης επιφάνειας του κατεδαφιστέου κτί¬ 
σματος. Στις περιπτώσεις που το κτίσμα στο οποίο πραγμα¬ 
τοποιείται η αυτοστέγαση δεν έχει οικοδομική άδεια (οικι¬ 
σμοί προϋφιστάμενοι του 1923) η στατική επάρκεια του κτι- 

ρίου θα πρέπει να βεβαιώνεται από δύο ιδιώτες Πολιτικούς 
Μηχανικούς. 

2. ΕΠΙΣΚΕΥΗ 

α) Για την επισκευή ζημιών στα «μη φέροντα» στοιχεία κτι¬ 
ρίων το ποσό της στεγαστικής ενίσχυσης ανέρχεται μέχρι 
30.000 δρχ. ανάτ. μ. και μέχρι συνολικού εμβαδού 120 τ. μ. 
ανά χωριστή ιδιοκτησία. 

β) Για την επισκευή ζημιών στον «φέροντα» οργανισμό κτι¬ 
ρίων της στεγαστικής ενίσχυσης ανέρχεται μέχρι του ποσού 
των 40.000 δρχ. ανάτ.μ. χωρίς περιορισμό ως προς το συνο¬ 
λικό εμβαδόν της ιδιοκτησίας. 

γ) Σε περίπτωση που υπάρχουν ζημιές στα «μη φέροντα» 
στοιχεία και στον «φέροντα οργανισμό» της ιδίας ιδιοκτη¬ 
σίας, το συνολικό ανάτ.μ. ύψος της στεγαστικής ενίσχυσης 
δεν επιτρέπεται να υπερβαίνει το όριο των 65.000 δρχ. ανά 
τ.μ. αθροιστικά. 

δ) Γ ια τις επισκευές κτιρίων κάθε χρήσης που είναι διατη¬ 
ρητέα ή παραδοσιακά χαρακτηρισμένα, με προϋπάρχουσα 
της πλημμύρας Απόφαση του Υ.ΠΕ.ΧΩ.Δ.Ε. ή του Υπουργεί¬ 
ου Πολιτισμού, η Σ.Σ. ανέρχεται μέχριτου ποσού των 160.000 
δρχ. ανά τ.μ. χωρίς περιορισμό ως προς το συνολικό εμβα¬ 
δόν της ιδιοκτησίας. Απαραίτητη προϋπόθεση το κτίριο να 
χρησιμοποιείται και οι ζημιές να προέρχονται από τις πλημ¬ 
μύρες και όχι από εγκατάλειψη. 

ε) Γ ια τα κτίρια της προηγούμενης παραγράφου (δ), όταν 
διατηρείται η όψη και ανακατασκευάζεται το υπόλοιπο, θα 
χορηγείται Σ.Σ. επισκευής διατηρητέου ή παραδοσιακού κτι¬ 
ρίου για τις όψεις, χωρίς όριο δανειοδότησης, και Σ.Σ. ανα- 
κατασκευής κτιρίου αντίστοιχα, για το υπόλοιπο κτίσμα μετά 
όρια τιμών και επιφανειών για κάθε κατηγορία κτιρίου (κατοι¬ 
κία ή επαγγελματαβιομηχανικός χώρος) που αναφέρθηκαν 
στα προηγούμενα. 

στ) Γ ια επισκευή αποθηκών ανεξαρτήτου χρήσης, καθώς 
και αγροτικών κτισμάτων (πλην οικιών) η στεγαστική ενίσχυ¬ 
ση ανέρχεται μέχρι συνολικού ποσού 800.000 δρχ. για κάθε 
κτίσμα. 

ζ) Για επισκευή κτιρίων που ανήκουν στο Δημόσιο, Ν.Π.Δ.Δ. 
ή σε Κοινωφελή ή σε Φιλανθρωπικά ή σε Ευαγή Ιδρύματα ή 
σε Σωματεία το ύψος της στεγαστικής ενίσχυσης (δάνειο και 
δωρεάν κρατική αρωγή) για την αποκατάσταση του φέρο- 
ντος οργανισμού και των λοιπών μη φερόντων στοιχείων θα 
ανέρχεται στο ποσό των70.000 δρχ. ανάτ.μ. επίτου συνόλου 
της επιφάνειας του κτιρίου. Για ύψος δανειοδότησης που δεν 
υπερβαίνει το ως άνω ποσό η σχετική έγκριση θα εκδίδεται 
από την αρμόδια Υπηρεσία που αναφέρεται στην παρ. 2 του 
κεφ. Α. Γ ια ύψος δανείου που υπερβαίνει το ως άνω ποσό η 
υπόθεση θα παραπέμπεται στο Τμήμα Αποκατάστασης Ζη¬ 
μιών της Υ.Α.Σ. για την έκδοση της συμπληρωματικής έγκρι¬ 
σης. 

η) Εφόσον πρόκειται για κτίρια με περισσότερες της μιάς 
χωριστές ιδιοκτησίες, ο κάθε ιδιοκτήτης δικαιούται, εκτός 
από την στεγαστική συνδρομή για την αποκατάσταση των ζη- 
μιώντης ιδιοκτησίας του. και πρόσθετη στεγαστική ενίσχυση 
για την κάλυψη τηο δαπάνης που αναλογεί για την αποκατά¬ 
σταση των ζημιών των κοινοκτήτων στοιχείων. 

θ) Η δωρεάν κρατική αρωγή που αντιστοιχεί στην ανωτέρω 
στεγαστική ενίσχυση επισκευής θα καλυφθεί από τον Προϋ¬ 
πολογισμό Δημοσίων Επενδύσεων και ανέρχεται σε ποσοστό 
33% της στεγαστικής ενίσχυσης και μόνον για μία ιδιοκτησία. 

ι) Σε περίπτωση που στον ίδιο ιδιοκτήτη ανήκαν, πριν από 
τις πλημμύρες, περισσότερες της μίας ιδιοκτησίες, στεγα- 
στική ενίσχυση δικαιούται για κάθε μία από αυτές, ενώ δωρε¬ 
άν κρατική αρωγή μόνο για τη μία ιδιοκτησία, την οποία επι¬ 
λέγει ο ίδιος με Υπεύθυνη Δήλωση. 


Γ ια τις πέραν της μίας ιδιοκτησίες το σύνολο της στεγαστι- 
κής ενίσχυσης χορηγείται υπό μορφή δανείου, χωρίς δωρε¬ 
άν κρατική αρωγή. 

3. ΤΡΟΠΟΣ ΧΟΡΗΓΗΣΗΣ ΣΤΕΓΑΣΤΙΚΗΣ ΕΝΙΣΧΥΣΗΣ ΚΑΙ 
ΕΞΟΦΛΗΣΗΣ ΑΥΤΗΣ 

α) Το ποσό της στεγαστικής ενίσχυσης για ανακατασκευή 
θα αναληφθεί σε δύο ισόποσες δόσεις, η πρώτη από τις οποί¬ 
ες καταβάλλεται με την υπογραφή της δανειστικής σύμβα¬ 
σης, η δε επόμενη όταν θα έχουν εκτελεστεί εργασίες, που 
αφορούν στην κατασκευή του φέροντα οργανισμού, τοιχο¬ 
ποιιών, εξωτερικών επιχρισμάτων και κιγκλιδωμάτων. Στις 
περιπτώσεις που δεν έχει χορηγηθεί αποδεδειγμένα η δωρε¬ 
άν κρατική αρωγή θα χορηγείται το σύνολο του δανείου και η 
δωρεάν κρατική αρωγή θα ενέχει θέση β’ δόσηςτου δανείου. 

β) Η στεγαστική ενίσχυση για επισκευές χορηγείται σε δύο 
δόσεις. Είναι δυνατό να χορηγηθεί εφάπαξ κατά την κρίση 
της δανείστριας Τράπεζας, εάν πρόκειται για μικρά ποσά. 
Απαραίτητη προϋπόθεση, στην περίπτωση αυτή, είναι η συ- 
νηγορία της αρμόδιας Υπηρεσίας που αναφέρεται στην παρ. 
2 του κεφ. Α. 

γ) Το ποσό της στεγαστικής ενίσχυσης για αυτοστέγαση 
θα χορηγείται εφάπαξ με την προσκόμιση οριστικού συμβο¬ 
λαίου αγοράς και πιστοποιητικού μεταγραφής ή προσυμφώ¬ 
νου με την υποχρέωση της υποβολής οριστικού συμβολαίου 
και πιστοποιητικού μεταγραφής σε χρόνο που θα ορίζεται 
στην εγκριτική απόφαση της αρμόδιας Υπηρεσίας που ανα- 
φέρεται στην παρ. 2 του κεφ. Α. 

δ) Η συνολική διάρκεια των δανείων ανακατασκευής ή αυ¬ 
τοστέγασης ή επισκευής ορίζεται σε δεκαπέντε (15) χρόνια η 
δε εξόφλησή τους θα πραγματοποιηθεί σε ισόποσες εξαμη¬ 
νιαίες ή ετήσιες χρεολυτικές δόσεις, η πρώτη από τις οποίες 
θα καταβληθεί είκοσι τέσσερις (24) μήνες μετά την υπογρα¬ 
φή της δανειστικής σύμβασης. 

ε) Η στεγαστική ενίσχυση για την αποκατάσταση ζημιών σε 
πάγιες εγκαταστάσεις επιχειρήσεων και επαγγελματιών επι¬ 
τρέπεται να χορηγηθεί, με τους ίδιους όρους, και στους μι¬ 
σθωτές ή σε όσους έχουν από οποιαδήποτε νόμιμη αιτία, 
αποδεδειγμένα τη νομή ή τη χρήση των εν λόγω χώρων, εφό¬ 
σον δεν έχει υποβληθεί σχετική αίτηση, εκ μέρους των ιδιο¬ 
κτητών, μέσα σε 45 ημέρες από τη δημοσίευση της παρού¬ 
σας στην Εφημερίδα της Κυβερνήσεως. Μετά την πάροδο 
των 45 ημερών, το δικαίωμα υποβολής αίτησης για χορήγη¬ 
ση στεγαστικής ενίσχυσης μπορεί να ασκηθεί και από τον 
ενοικιαστή, για λογαριασμό του αμελούντος ιδιοκτήτη. Σε 
κάθε περίπτωση, η υποχρέωση για την καταβολή των δόσε¬ 
ων του δανείου βαρύνει τον ιδιοκτήτη. 

στ) Τα δάνεια βαρύνονται με επιτόκιο ίσο προς αυτό των 
εντόκων γραμματίων Δημοσίου δωδεκάμηνης διάρκειας της 
εκάστοτε τελευταίας εκδόσεως που χρονικά προηγείται της 
έναρξης κάθε περιόδου εκτοκισμού των δανείων, προσαυξη¬ 
μένο κατά δύο (2) εκατοστιαίες μονάδες, χωρίς άλλη προ- 
σαύξηση για προμήθεια κλπ.. επιδοτούμενο κατά 100% από 
το λογαριασμό του Ν. 128/75. 

ζ) Γ ια τους λοιπούς όρους και τη διαδικασία σύναψης και 
χορήγησης των δανείων έχουν εφαρμογή οι αντίστοιχες δια¬ 
τάξεις που ισχύουν για τη χρηματοδότηση της οικονομίας. 
IV. ΝΕΟΙ ΚΤΗΤΟΡΕΣ 

1. Εγκρίνουμε τη δυνατότητα μεταβιβάσεως της στεγαστι- 
κής ενίσχυσης (μαζί με το ακίνητο) και στους τυχόν νέους 
κτήτορες των ακινήτων, ασχέτως του τρόπου αποκτήσεως 
και του είδους της ιδιοκτησίας, που έχουν επ’ αυτού (καθολι¬ 
κή διαδοχή, ειδική διαδοχή, επικαρπία, ψιλή κυριότητα, συνι- 
διοκτησία κλπ.). Απαραίτητη όμως προϋπόθεση είναι, οι νέοι 

κτήτορες να έχουν υποβάλλει εμπρόθεσμα αίτηση και τα 
απαιτούμενα δικαιολογητικά, σύμφωνα με τις εκάστοτε ισχύ- 
ουσες διατάξεις. 

2. Δωρεάν κρατική αρωγή δικαιούνται οι νέοι κτήτορες μό¬ 
νον εφόσον τόσο αυτοί όσο και οι προηγούμενοι ιδιοκτήτες, 
αποδεδειγμένα (με υποβολή υπευθύνων δηλώσεων) δεν 
έχουν λάβει δωρεάν κρατική αρωγή για άλλο πληγέν κτίσμα, 
από τις πλημμύρες της 5ης και 6ης Δεκεμβρίου 2000 σε πε¬ 
ριοχές του Νομού Ρεθύμνης. 

3. Είναι δυνατή η χορήγηση στεγαστικής ενίσχυσης και 
στους νέους κτήτορες, που απέκτησαν την πλήρη κυριότητα 
του ακινήτου με γονική παροχή, μετά την λήξη των προθε¬ 
σμιών αρχικών αιτήσεων, χωρίς να έχει υποβληθεί εμπρόθε¬ 
σμη αίτηση από το νέο κτήτορα. Στην περίπτωση αυτή αρκεί 
μόνο η εμπρόθεσμη υποβολή αίτησης από τον αρχικό ιδιο¬ 
κτήτη του ακινήτου. 

V. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από οποιαδήποτε Εμπο¬ 
ρική Τράπεζα, και την Αγροτική Τράπεζα Ελλάδος. 

VI. ΥΠΟΘΗΚΕΣ ΔΑΝΕΙΩΝ 

Για την ασφάλεια κάθε δανείου θα εγγράφεται υπέρ της 
δανείστριας Τράπεζας υποθήκη επί του ακινήτου που θα επι¬ 
σκευάζεται ή θα ανακατασκευάζεται από το προϊόν του δα¬ 
νείου ή αντ’ αυτού επί άλλου ακινήτου που τυχόν προσφέρε- 
ται από το δανειολήπτη, εφόσον η αξία του ακινήτου καλύ¬ 
πτει το ασφαλιζόμενο δάνειο. Η υποθήκη μπορεί επίσης να 
μεταφέρεται εκ των υστέρων σε άλλο ακίνητο αντίστοιχης 
αξίας. 

Συνηγορούμε, ώστε οι Τράπεζες να χορηγούν δάνεια για 
την επισκευή ή ανακατασκευή Ιερών Ναών πληγέντων από 
τις πλημμύρες της 5ης και 6ης Δεκεμβρίου 2000 σε περιοχές 
του Νομού Ρεθύμνης και στις περιπτώσεις που υπάρχει αδυ¬ 
ναμία προσφοράς ακινήτου για εγγραφή υποθήκης, προς 
εξασφάλιση του δανείου, πιστοποιούμενη από σχετική βε¬ 
βαίωση της αρμόδιας Μητρόπολης που ανήκει ο Ιερός Ναός 

Η ανωτέρω ρύθμιση δεν ισχύει για τους ιδιωτικούς Ναούς, 
ως προς τους οποίους, έχουν εφαρμογή οι γενικώς ισχύου- 
σες περί σεισμοπλήκτων διατάξεις. 

VII. ΚΥΡΩΣΕΙΣ 

Με ειδικό όρο των οικείων δανειστικών συμβάσεων θα κα¬ 
θορίζεται ρητά ότι σε περίπτωση υποβολής, από τους δικαι¬ 
ούχους δανείων ή νέους κτήτορες, ανακριβών δηλώσεων ή 
σε περίπτωση μη εκπλήρωσης των υποχρεώσεων, που θα 
αναλάβουν με όσα προβλέπονται στην παρούσα απόφαση 
θα υπόκεινται, πέρα από τις νόμιμες κυρώσεις και τις ακό¬ 
λουθες: 

α. Κήρυξη ολοκλήρου του ποσού του δανείου ληξιπρόθε¬ 
σμου και αμέσως απαιτητού από τη χορήγησή του. 

β. Κατάπτωση ποινικής ρήτρας υπέρ του Δημοσίου, που θα 
συνομολογείται με τη δανειστική σύμβαση και θα αντιστοιχεί 
σε ποσοστό 10% επί ολοκλήρου του ποσού του δανείου. 

γ. Εκτοκισμότου δανείου από τη χορήγηση του με επιτόκιο 
μεγαλύτερο κατά 3 ποσοστιαίες μονάδες από το επιτόκιο 
που καθορίστηκε με τη δανειστική σύμβαση για κάθε περί¬ 
πτωση. 

IX. ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής προκαλείται: 

Για δωρεάν κρατική αρωγή δαπάνη του Προγράμματος 
Δημοσίων Επενδύσεων ύψους 20.000.000 δρχ. για τα επόμε¬ 
να τέσσερα οικονομικά έτη και θα βαρύνει το έργο 9869001 
της ΣΑΕ 069. 


2. Η προκαλούμενη δαπάνη για την επιδότηση του επιτοκί¬ 
ου βαρύνει το λογαριασμό του Ν. 128/75. ο οποίος δημιουρ- 
γείται από παρακράτηση επί των χορηγήσεων των Τραπεζών 
με σκοπό την επιδότηση επιτοκίου δανείων. Ο λογαριασμός 
αυτός επιδοτείται από τον Κρατικό Προϋπολογισμό μόνο σε 
περίπτωση ελλειμματικότητάς του. 

Το ύψος της δαπάνης αυτής είναι 40.000.000 δρχ. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 4 Απριλίου 2001 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΕΘΝΙΚΗΣ ΟΙΚΟΝΟΜΙΑΣ 

Κ. ΚΑΪΣΕΡΛΗΣ Γ. ΠΑΠΑΝΤΩΝΙΟΥ 

ΟΙ ΥΦΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

Γ. ΔΡΥΣ ΑΘ. ΑΛΕΥΡΑΣ 

-♦- 

Αριθ. οικ/3504/ΤΠ 32 (2) 

Παράταση προθεσμίας υποβολής αιτήσεων εκ μέρους των 
πληγέντων που επλήγησαν από τους σεισμούς, σε διάφο¬ 
ρες περιοχές της Ελλάδας από το 1993 μέχρι σήμερα. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Την από 28.7.78 Πράξη Νομοθετικού Περιεχομένου του 
Προέδρου της Δημοκρατίας «περί αποκαταστάσεως ζημιών 
εκ σεισμών 1978 εις περιοχή Βορείου Ελλάδος κλπ.» όπως 
τροποποιήθηκε και συμπληρώθηκε και συμπληρώθηκε με 
τους Νόμους 867/79,1048/80 και 1133/81. 

2. Τις διατάξεις του Ν. 1190/81 (ΦΕΚ203/Α/30.7.81) ο οποί¬ 
ος κυρώνει την από 26.3.81 Πράξεως Νομοθετικού Περιεχο¬ 
μένου του Προέδρου της Δημοκρατίας, «περί αποκαταστά¬ 
σεως ζημιών εκ σεισμών 1981 και ρυθμίσεως ετέρων συνα¬ 
φών θεμάτων». 

3. Το Π.Δ. 69/1988 «Οργανισμός Γενικής Γραμματείας Δη¬ 
μοσίων Έργων». 

4. Την Κοινή Απόφαση Δ16α/04/773/29.11.90 του Υπουρ¬ 
γού Προεδρίας και του αναπληρωτή Υπουργού ΠΕ.ΧΩ.Δ.Ε. 
«περί εξαιρέσεως διοικητικών πράξεων και εγγράφων από 
τον κανόνα των τριών υπογραφών». 

5. Την Κοινή Απόφαση Δ17α/10/30/Φ.2.2.1./ 23.5.2000 
(ΦΕΚ/664/Β/24.5.2000) του Πρωθυπουργού και του Υπουρ¬ 
γού ΠΕ.ΧΩ.Δ.Ε «Ανάθεση Αρμοδιοτήτων Υπουργού 
ΠΕ.ΧΩ.Δ.Ε. στους Υφυπουργούς ΠΕ.ΧΩ.Δ.Ε. Αθανάσιο 
Αλευρά και Ηλία Ευθυμιόπουλο». 

6. Την κοινή απόφαση του Πρωθυπουργού και του Υπουρ¬ 
γού Οικονομικών με αριθ. 1039386/441/ Α0006/21.4.2000 
(ΦΕΚ571/Β/21.4.2000) «Ανάθεση αρμοδιοτήτων του Υπουρ¬ 
γού Οικονομικών στους Υφυπουργούς Οικονομικών». 

7. Την 59/27.4.93 (ΦΕΚ 63/27.4.93) «Αποκατάσταση των ζη¬ 
μιών από το σεισμό της 26' Μαρτίου 1993 σε περιοχή του Νο¬ 
μού Ηλείας». 

8. Την 117/4.8.93 Πράξη του Υπουργικού Συμβουλίου (ΦΕΚ 
Α/133/9.8.93) και την τροποποιητική της 143/30.9.93 ΠΎ.Σ 
(ΦΕΚ Α/133/9.3.93). «Για την αποκατάσταση των ζημιών από 
το σεισμό της 14' Ιουλίου 1993 σε περιοχές του Νομού Αχαί- 
ας». 

9. Την 266/18.7.95 Πράξη του Υπουργικού Συμβουλίου 
(ΦΕΚ148/Α/19.7.95) «Για την αποκατάσταση των ζημιών από 
το σεισμό της 15ης Ιουνίου 1995 σε περιοχές των Νομών 
Αχάίας και Φωκίδας». 

10. Την 75/4.4.96 Πράξη του Υπουργικού Συμβουλίου 
(ΦΕΚ 65/Α/11.7496) «Γιατην αποκατάσταση των ζημιών από 
το σεισμό της 13ηςΜάΐου 1995 σε περιοχές των Νομών Τρι¬ 
κάλων, Καστοριάς, Φλώρινας, Ημαθίας και Λάρισας, της 
15ης Ιουνίου 1995 σε περιοχές των Νομών Αχάίας, Φωκίδας 
και Βοιωτίας, παράταση προθεσμίας υποβολής αιτήσεων 
για τα διατηρητέα ή παραδοσιακά κτίρια του Νομού Αχάίας 
που πλήγησαν από τους σεισμούς του 1993 και των μετα- 
φερόμενων Κοινοτήτων Κρυόβρυσης, Αγ. Μαρίνας, Λάκκα 
και Αμπελιών Νομού Θεσπρωτίας που πλήγησαν από το σει¬ 
σμό του 1979 και χορήγηση δανείων για τους κατολισθαί- 
νοντες οικισμούς Παντάνασσας και Ατσιπάδων Νομού Ρε- 
θύμνης». 

11. Την με αρ. πρωτ.3281/ΤΠ32/6.8.96 (ΦΕΚ/702/Β/19.8.96) 
Κοινή Απόφαση των Υφυπουργών Εθν. Οικονομίας, Οικονομι¬ 
κών και ΠΕ.ΧΩ.Δ.Ε. με θέμα «Αποκατάσταση των ζημιών από 
το σεισμό της 26ης Ιουλίου 1996 στην επαρχία Κόνιτσας του 
Ν. Ιωαννίνων και της Κοινότητας Δου μενών Ν. Αχάίας”. 

12. Την με αρ. πρωτ. οικ/306/ΤΠ32/30.1.98 (ΦΕΚ/86/Β/ 
9.2.98) Κοινή Απόφαση του Υπουργού Εθν. Οικονομίας και 
των Υφυπουργών Οικονομικών και ΠΕ.ΧΩ.Δ.Ε. με θέμα 
«Οριοθέτηση σεισμόπληκτης περιοχής και πιστωτικές διευ¬ 
κολύνσεις για την αποκατάσταση των ζημιών από τους σει¬ 
σμούς της 13ης Οκτωβρίου 1997 σε περιοχές του Νομού 
Μεσσηνίας και της 18ης Νοεμβρίου 1997 σε περιοχές των 
Νομών Μεσσηνίας, Ηλείας και Ζακύνθου». 

13. Την 256/13.7.94 Πράξη του Υπουργικού Συμβουλίου 
(ΦΕΚ Α/123/21.7.94)και την τροποποιητική της 470/ 23.11.94 
Π.Υ.Σ. (ΦΕΚ Α/217/7.12.94) «Για την αποκατάσταση των ζη¬ 
μιών από το σεισμό της 25ης Φεβρουάριου 1994 σε περιοχή 
του Ν. Λευκάδας» καθώς καιτην 80/3.3.95 Πράξη του Υπουρ¬ 
γικού Συμβουλίου (ΦΕΚ Α/55/16.3.95) «Για την αποκατάστα¬ 
ση των ζημιών από το σεισμό της 29ης Νοεμβρίου 1994 και 
1ης Δεκεμβρίου 1994 στην Κοινότητα Εξάνθειαςτου Ν. Λευ¬ 
κάδας». 

14. Το με αρ. πρωτ. 414/11.5.2000 έγγραφο της Νομαρχια¬ 
κής Αυτοδιοίκησης Μεσσηνίας. 

15. Το με αρ. πρωτ. 3639/11.5.2000 έγγραφο του Δήμου 
Κόνιτσας. 

• Επειδή πρόθεση της Πολιτείας είναι η ταχεία αποκατά¬ 
σταση των σεισμοπλήκτων για κοινωνικούς και οικονομικούς 
λόγους, χωρίς να αποκλείεται το δικαίωμα αποκατάστασης 
και σε αυτούς που δεν μπόρεσαν για σοβαρούς λόγους να 
υποβάλουν αίτηση εγκαίρως, αποφασίζουμε: 

1. Ορίζουμε προθεσμία τριών (3) μηνών, από την ημερομη¬ 
νία δημοσίευσης της παρούσας σε ΦΕΚ, για την υποβολή αι¬ 
τήσεων για δανειοδότηση των κτισμάτων που επλήγησαν 
από σεισμούς των ακόλουθων περιοχών που οριοθετήθηκαν 
με Π.Υ.Σ. ή Κοινές Υπουργικές Αποφάσεις και οι προθεσμίες 
υποβολής αιτήσεων έχουν λήξει: 

α) Νομός Αχαίας που οριοθετήθηκε με τις 117/4.8.93 και 
143/30.9.93 Π.Υ.Σ. και η προθεσμία υποβολής αιτήσεων έλη¬ 
ξε στις 9.8.95 και για τα διατηρητέα δόθηκε παράταση προ¬ 
θεσμίας υποβολής αιτήσεων με την 75/4.4.96 Π.Υ.Σ. που έλη¬ 
ξε στις 30.6.1996. 

β) Νομοί Αχάίας και Φωκίδας που οριοθετήθηκαν με την 
266/18.7.95 Π.Υ.Σ. και η προθεσμία υποβολής αιτήσεων έλη¬ 
ξε στις 19.7.1997 και την 75/4.4.96 Π.Υ.Σ. και την 
3281/ΤΠ32/6.8.96 Τριμερή Υπουργική Απόφαση και η προθε¬ 
σμία υποβολής αιτήσεων έληξε στις 11.4.1998. 


γ) Νομοί Μεσσηνίας, Ηλείας και Ζακύνθου που οριοθετήθη¬ 
καν με την οικ/306/ΤΠ32/30.1.98 Τριμερή Υπουργική Απόφαση 
και η προθεσμία υποβολής αιτήσεων έληξε στις 9.2.1999. 

δ) Νομός Ηλείας που οριοθετήθηκε με την 59/27.4.93 Π.Υ.Σ. 
και η προθεσμία υποβολής αιτήσεων έληξε στις 27.4.95. 

ε) Νομός Λευκάδας που οριοθετήθηκε με τις 470/ 23.11.94 
και 256/13,7.94 Π.Υ.Σ. και η προθεσμία υποβολής αιτήσεων 
έληξε στις 21.7.1996 καθώς καιτην 80/3.3.95 Π Ύ.Σ και η προ¬ 
θεσμία υποβολής αιτήσεων έληξε στις 16.3.1997. 

στ) Επαρχία Κόνιτσας του Νομού Ιωαννίνων που οριοθετή¬ 
θηκε με την 3281/ΤΠ32/6.8.96 Τριμερή Υπουργική Απόφαση 
και η προθεσμία υποβολής αιτήσεων έληξε στις 19.8.1998. 

2. Εντός της προθεσμίας που ορίζεται στην προηγούμενη 
παράγραφο, οι ιδιοκτήτες των ακινήτων, που δεν έχουν υπο¬ 
βάλει αίτηση για αυτοψία των ακινήτων τους πρέπει να υπο¬ 
βάλουν αίτηση στην Αρμόδια Υπηρεσία προκειμένου να διε- 
νεργηθεί ο έλεγχος των κτιρίων τους από τις αρμόδιες επι¬ 
τροπές του Υ.ΠΕ.ΧΩ.Δ.Ε. 

3. Εντός της προθεσμίας που ορίζεται στην παράγραφο 1., 
οι ιδιοκτήτες των ακινήτων, που έχουν υποβάλει εκπρόθεσμα 
αίτηση για αυτοψία των ακινήτων τους πρέπει να υποβάλουν 
ξανά αίτηση στην Αρμόδια Υπηρεσία προκειμένου να διενερ- 
γηθεί ο έλεγχοςτων κτιρίωντους από τις αρμόδιες επιτροπές 
του Υ.ΠΕ.ΧΩ.Δ.Ε. 

4. Μετά την παρέλευση της προθεσμίας που αναφέρεται 
στηνπαρ. 1 της παρούσας οι τυχόν πληγέντες από σεισμούς 
που δεν υπέβαλαν αίτηση για αυτοψία δεν δικαιούνται τη χο¬ 
ρήγηση στεγαστικής συνδρομής για την αποκατάσταση των 
ακινήτων τους. 

5. Εντός έξι (6) μηνών από τη δημοσίευση σε ΦΕΚ της πα¬ 
ρούσας απόφασης, οι πληγέντες από σεισμούς πρέπει να 
υποβάλουν στην Αρμόδια Υπηρεσία τα απαιτούμενα δικαιο- 
λογητικά (συμβόλαια, μελέτες επισκευής, κλπ.) για τη χορή¬ 
γηση της στεγαστικής συνδρομής. 

6. Μετά τη λήξη της προθεσμίας της προηγούμενης παρα¬ 
γράφου, οι Π ροϊστάμενοι των Τ ομέων καιτων Γ ραφείων Απο¬ 
κατάστασης Σεισμοπλήκτων θα θέτουν τις αιτήσεις που δεν 
συνοδεύονται από τα απαιτούμενα δικαιολογητικά για τη χο¬ 
ρήγηση στεγαστικής συνδρομής στο αρχείο. 

Από τις διατάξεις της απόφασης αυτής δεν προκαλείται 
πρόσθετη δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 4 Απριλίου 2001 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

Γ. ΠΑΠΑΝΤΩΝ ΙΟΥ Γ. ΔΡΥΣ 

ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΑΘ.ΑΛΕΥΡΑΣ 
-♦- 

Αριθ. 879/ΤΠ 32 (3) 

Συμπληρωματική οριοθέτηση σεισμόπληκτης περιοχής για 
την αποκατάσταση των ζημιών από το σεισμό της 26ης 
Μάίου 2000 σε περιοχές του Νομού Πρέβεζας και παρά¬ 
ταση προθεσμίας υποβολής αιτήσεων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 2. παρ. 2 της από 28.7.78 Πρά- 

ξεως Νομοθετικού Περιεχομένου του Προέδρου της Δημο¬ 
κρατίας «περί αποκαταστάσεως ζημιών εκ σεισμών 1978 εις 
περιοχή Βορείου Ελλάδος κλπ. και ρυθμίσεως ετέρων τινών 
συναφών θεμάτων» που κυρώθηκε με το Ν. 867/79 (ΦΕΚ Α' 
24). 

2. Τις διατάξεις του Ν. 1190/81 (ΦΕΚ203/Α/30.7.81) ο οποί¬ 
ος κυρώνει την από 26.3.81 Πράξεως Νομοθετικού Περιεχο¬ 
μένου του Προέδρου της Δημοκρατίας, «περί αποκαταστά¬ 
σεως ζημιών εκ σεισμών 1981 και ρυθμίσεως ετέρων συνα¬ 
φών θεμάτων» όπως αυτό τροποποιήθηκε και 
συμπληρώθηκε με το άρθρο 1, παρ. 42 και 43 του Ν. 2412/96 
«Μεταφορά αρμοδιοτήτων από το Υπουργικό Συμβούλιο σε 
άλλα Κυβερνητικά όργανα και άλλες διατάξεις» (ΦΕΚ 
123/Α/17.6.96). 

3. Τις διατάξεις του άρθρου 3, παρ. 3, τελευταίο εδάφιο του 
Ν. 1266/82 (ΦΕΚ Α’81) «Περί οργάνων ασκήσεως της νομι¬ 
σματικής, πιστωτικής και συναλλαγματικής πολιτικής και άλ¬ 
λες διατάξεις» όπως συμπληρώθηκε με το άρθρο 25, παρ. 6 
του Ν. 1418/84 «Περί Δημοσίων Έργων και ρυθμίσεις συνα¬ 
φών θεμάτων» (ΦΕΚΑ' 23). 

4. Τιςδιατάξειςτου Ν. 128/75 «περί τροποποιήσεως και συ- 
μπληρώσεως διατάξεων τινών αναφερομένων εις την λει¬ 
τουργία του χρηματοδοτικού συστήματος». 

5. Το Π.Δ. 69/1988 «Οργανισμός Γενικής Γραμματείας Δη¬ 
μοσίων Έργων». 

6. Την Κοινή Απόφαση Δ16α/04/773/29.11.90 του Υπουρ¬ 
γού Προεδρίας και του Αναπλ. Υπουργού ΠΕΧΩΔΕ «περί 
εξαιρέσεως διοικητικών πράξεων και εγγράφων από τον κα¬ 
νόνα των τριών υπογραφών». 

7. Την με αριθμό 50148/542/24.6.92 Κοινή Απόφαση των 
Υπουργών Εθν. Οικονομίας, Οικονομικών και Βιομηχανίας, 
Ενέργειας και Τεχνολογίας και Εμπορίου «Περιστολή δαπα¬ 
νών Δημοσίου Τομέα» (ΦΕΚ420/Β/1.7.92). 

8. Τις διατάξεις της παρ. του άρθρου 22 του Ν.2362 «Περί 
Δημοσίου Λογιστικού, ελέγχου των δαπανών του Κράτους 
και άλλες διατάξεις» (ΦΕΚ 247/Α/27.11.95). 

9. Τις διατάξεις του άρθρου 27 του Ν. 2081/92 (ΦΕΚ 154 Α’) 
και με το γεγονός ότι από τις διατάξεις της παρούσας από¬ 
φασης δενπροκαλείται δαπάνη σε βάρος του Κρατικού Προ¬ 
ϋπολογισμού αλλά η δαπάνη βαρύνει το Πρόγραμμα Δημο¬ 
σίων Επενδύσεων και συγκεκριμένα το έργο 9069005 της 
ΣΑΕ 069. 

10. Την κοινή απόφαση του Πρωθυπουργού και του Υπουρ¬ 
γού Οικονομικών με αριθ. 1039386/441/ Α0006/21.4.2000 
(ΦΕΚ 571/Β/21.4.2000) «Ανάθεση αρμοδιοτήτων του Υπουρ¬ 
γού Οικονομικών στους Υφυπουργούς Οικονομικών». 

11. Την κοινή απόφαση Δ17α/10/30/Φ.2.2.1/23.5.2000 
(ΦΕΚ 664/Β/24.5.2000) του Πρωθυπουργού και του Υπουρ¬ 
γού ΠΕΧΩΔΕ «Ανάθεση Αρμοδιοτήτων Υπουργού ΠΕΧΩΔΕ 
στους Υφυπουργούς ΠΕΧΩΔΕ Αθανάσιο Αλευρά και Ηλία 
Ευθυμιόπουλο». 

12. Την με αρ. πρωτ. 5546/ΤΠ32/16.8.2000 Κοινή Απόφαση 
του Υπουργού Εθν. Οικονομίας και οι Υφυπουργοί Οικονομι¬ 
κών και ΠΕ.ΧΩ.Δ.Ε με την οποία έγινε η οριοθέτηση της σει¬ 
σμόπληκτης περιοχής για την αποκατάσταση των ζημιών από 
το σεισμό της 26ης Μάΐου 2000 σε περιοχές του Νομού Πρέ¬ 
βεζας. 

13. Την με αρ. πρωτ. οικ/10831 /ΤΠ32/8.11.2000 Κοινή Από¬ 
φαση του Υπουργού Εθν. Οικονομίας και οι Υφυπουργοί Οι¬ 
κονομικών και ΠΕ.ΧΩ.Δ.Ε με την οποία καθορίστηκαν οι πι¬ 
στωτικές διευκολύνσεις για την αποκατάσταση των ζημιών 
σε κατοικίες και κτιριακές εγκαταστάσεις που προκλήθηκαν 
από το σεισμό της 26ης Μάΐου 2000 σε περιοχές του Νομού 
Πρέβεζας. 


14. Τα με αρ. πρωτ. 55/19.1.2001, 54/19.1.2001 και 
Τ.ΥΣ.923/18.8.2000 έγγραφα του ΤΑΣ Πρέβεζας. 

15. Τις έκτακτες στεγαστικές και λοιπές ανάγκες που έχουν 
δημιουργηθείστους κατοίκουςτωνπεριοχώντου Νομού Πρέ¬ 
βεζας που επλήγησαν από το σεισμό της 26ης Μάΐου 2000. 

• Επειδή πρόθεση της Πολιτείας είναι η ταχεία αποκατά¬ 
σταση των σεισμοπλήκτων για κοινωνικούς και οικονομικούς 
λόγους, χωρίς να αποκλείεται το δικαίωμα αποκατάστασης 
και σε αυτούς που δεν μπόρεσαν για σοβαρούς λόγους να 
υποβάλουν αίτηση εγκαίρως, αποφασίζουμε: 

Α. ΠΑΡΑΤΑΣΗ ΠΡΟΘΕΣΜΙΑΣ ΥΠΟΒΟΛΗΣ ΑΙΤΗΣΕΩΝ 

Παρατείνουμε τηνπροθεσμία υποβολής αιτήσεων που ορί¬ 
ζεται στην παρ. 3 του κεφ. Ατης με αρ. 5546/ΤΠ32/16.8.2000 
(ΦΕΚ1061/Β/28.8.2000) Κοινής Απόφασης του Υπουργού 
Εθν. Οικονομίας και των Υφυπουργών Οικονομικών και 
ΠΕ.ΧΩ.Δ.Ε, η οποία θα λήξει τέσσερις (4) μήνες, μετά τη δη¬ 
μοσίευση της παρούσας Απόφασης σε ΦΕΚ. Εντός του προ- 
αναφερόμενου χρονικού διαστήματος οι ιδιοκτήτες των ακι¬ 
νήτων, που υπέστησαν βλάβες από το σεισμότης 26ης Μάΐου 
2000 υποχρεούνται να υποβάλλουν αίτηση στον Τ.Α.Σ. Πρέ¬ 
βεζας προκειμένου να διενεργηθεί ο έλεγχος των κτιρίων 
τους από τις αρμόδιες επιτροπές του Υ.ΠΕ.ΧΩ.Δ.Ε. 

Β. ΟΡΙΟΘΕΤΗΣΗ ΣΕΙΣΜΟΠΛΗΚΤΗΣ ΠΕΡΙΟΧΗΣ 

1. Την επέκταση κατ’ ανάλογο εφαρμογή των διατάξεων 
της από 28.7.1978 Πράξεως Νομοθετικού Περιεχομένου 
«Περί αποκαταστάσεως ζημιών εκ σεισμών 1978 εις περιο¬ 
χήν Βορ. Ελλάδος κλπ.», όπως αυτή κυρώθηκε, τροποποιή¬ 
θηκε και συμπληρώθηκε με τους Νόμους 867/79. 1048/80, 
1133/81 και 1190/81 καθώς και των σχετικών κανονιστικών 
πράξεων όπως ισχύουν σήμερα για την αποκατάσταση των 
ζημιών των κτιρίων γενικά, τις οποίες προκάλεσε ο σεισμός 
της 26ης Μάΐου 2000 και στα διοικητικά όρια των Οικισμών 
Αρχάγγελου και Καστροσυκίαςτου Δήμου Ζαλόγγου του Νο¬ 
μού Πρεβέζης. 

2. Το έργο της αποκατάστασης των ζημιών ανατίθεται στον 
ήδη λειτουργούντα Τ.Α.Σ. Πρέβεζας. 

3. Ορίζεται προθεσμία τεσσάρων (4) μηνών, από τη δημο¬ 
σίευση της παρούσας Απόφασης σε ΦΕΚ, εντός της οποίας 
οι ιδιοκτήτες των ακινήτων, που υπέστησαν βλάβες από το 
σεισμό της 26ης Μάΐου 2000 υποχρεούνται να υποβάλλουν 
αίτηση στον Τ.Α.Σ. Πρέβεζας προκειμένου να διενεργηθεί ο 
έλεγχος των κτιρίων τους από τις αρμόδιες επιτροπές του 
Υ.ΠΕ.ΧΩ.Δ.Ε. Μετά την παρέλευση της παραπάνω προθε¬ 
σμίας οι τυχόν σεισμόπληκτοι που δεν υπέβαλλαν αίτηση για 
αυτοψία δεν δικαιούνται τη χορήγηση στεγαστικής συνδρο¬ 
μής για την αποκατάσταση των ακινήτων τους. 

4. Με αποφάσεις του Υφυπουργού ΠΕ.ΧΩ.Δ.Ε. θα καθορί¬ 
ζονται ονομαστικά οι δικαιούχοι στεγαστικής συνδρομής για 
την αποκατάσταση των ακινήτων τους σύμφωνα με τα πορί¬ 
σματα των αρμοδίων επιτροπών του Υ.ΠΕ.ΧΩ.Δ.Ε. Οι απο¬ 
φάσεις αυτές θα δημοσιεύονται στο ΦΕΚ σύμφωνα με το άρ¬ 
θρο 1. παρ. 2 της από 26.3.81 Πράξεως Νομοθετικού Περιε¬ 
χομένου που κυρώθηκε με το Ν. 1190/81, 

5. Εντός ενός (1) έτους από τη δημοσίευση σε ΦΕΚ των 
αποφάσεωντης προηγούμενης παραγράφου, οι σεισμόπλη¬ 
κτοι που έχουν οριστεί δικαιούχοι Στεγαστικής Συνδρομής 
πρέπει να υποβάλλουν στον Αρμόδιο Τ.Α.Σ. Πρέβεζας τα 
απαιτούμενα δικαιολογητικά (συμβόλαια, μελέτες επισκευ¬ 
ής, κλπ.) για τη χορήγηση της στεγαστικής συνδρομής. 

Γ. ΣΤΕΓΑΣΤΙΚΗ ΣΥΝΔΡΟΜΗ ΠΡΟΣ ΙΔΙΩΤΕΣ 

I. Εγκρίνουμε όπως ισχύσουντα ίδια πιστωτικά μέτρα σύμ¬ 
φωνα με την με αρ. πρωτ. οικ/10831/ΤΠ32/8.11.2000 Κοινή 
Απόφαση του Υπουργού Εθν. Οικονομίας και των Υφυπουρ- 

γών Οικονομικών και ΠΕ.ΧΩ.Δ.Ε που ισχύουν και στις περιο¬ 
χές που οριοθετήθηκαν με την με αρ. πρωτ. 5546/ΤΠ32/ 
16.8.2000 Κοινή Απόφαση του Υπουργού Εθν. Οικονομίας 
και των Υφυπουργών Οικονομικών και ΠΕ.ΧΩ.Δ.Ε 

Από την απόφαση αυτή δεν προκαλείται πρόσθετη δαπάνη 
σε βάρος του κρατικού προϋπολογισμού. 

Η απόφαση αυτή να δημοσιευθει' στην Εφημερίδα της Κυ- 
βερνήσεως. 

Αθήνα, 4 Απριλίου 2001 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ Γ. ΔΡΥΣ 

ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΑΘ.ΑΛΕΥΡΑΣ 
-♦- 

Αριθ. 3616 (4) 

Κατάργηση απόφασης σύστασης γραφείων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

1. Έχοντας υπόψη τις διατάξεις: 

α) Του Ν. 1558/85 «Κυβέρνηση και Κυβερνητικά Όργανα 
«(ΦΕΚ137/Α/85). 

β) Του Π.Δ 274/89 « Οργάνωση των Υπηρεσιών της Γ. 
Γ.Ν.Γενιάς «(ΦΕΚ 130/Α/89). 

γ) Του Π.Δ 386/91 «Περί μεταφοράς αρμοδιοτήτων της Γ. 
Γ. Ν. Γενιάς, καιτης Γ. Γ Λαϊκής Επιμόρφωσης από το Υπουρ¬ 
γείο Πολιτισμού στο Υπουργείο Εθνικής Παιδείας και Θρη¬ 
σκευμάτων «(ΦΕΚ139/Α/91). 

δ) Του άρθρου 2 και 4 του Ν. 51 /75 «όπως αντικαταστάθη- 
κε από την παρ. 6 του άρθρου 21 του Ν. 2085/92 (ΦΕΚ 
170/Α/92). 

ε) Του άρθρου 29Ατου Ν. 1558/85 Κυβέρνηση και Κυβερ¬ 
νητικά Όργανα (ΦΕΚ 137/Α) όπως προστέθηκε με το άρθρο 
27του Ν. 2981/92 « Ρύθμιση του θεσμού των Επιμελητηρίων, 
τροποποίηση των διατάξεων του Ν. 1712/ 1987 για τον εκ¬ 
συγχρονισμό των Επαγγελματικών Οργανώσεων κ.λ.π 
(154/Α/92) και τροποποιήθηκε με το άρθρο 1. Του Ν. 
2469/1997 (ΦΕΚ38/Α797). 

στ) Το ΠΔ 142/13.4.2000 (ΦΕΚ 122/Α/13.4.2000) «Διορι¬ 
σμός Υπουργών, Αν. Υπουργών, και Υφυπουργών» 

2) Την αριθμ: 859/1.2.2000 απόφαση του Υπουργού Εθνι¬ 
κής Παιδείας και Θρησκευμάτων (ΦΕΚ161/16.2.2000/Γ) «Πε¬ 
ρί σύστασης γραφείων». 

3) Τις ανάγκες της υπηρεσίας για αποτελεσματικότερη λει¬ 
τουργία. 

4) Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του κρατικού προϋπολο¬ 
γισμού, αποφασίζεται: 

1) Καταργούνταιτα πιο κάτω Γ ραφεία: 

α) Στο Τμήμα Ελευθέρου Χρόνου και Πολιτιστικών Δρα- 
στηριοτήτωντηςΔ/νσης Κοινωνικής Συμμετοχής της Γενικής 
Γ ραμματείας Νέας Γενιάς ,το γραφείο για την λειτουργία του 
προγράμματος «οΐυό 15-29» Λέσχη φιλίας και αλληλεγγύης. 

β) Στο Τμήμα Κοινωνικής Πολιτικής και Αγωγής της Δ/νσης 
Κοινωνικής Συμμετοχής ,το γραφείο για την λειτουργία του 
Εθνικού Παρατηρητηρίου για τα δικαιώματα των παιδιών και 
νέων. 


γ) Στο Τμήμα Δ/θνούς Συνεργασίας της Δ/νσης Πληροφό¬ 
ρησης Εκδηλώσεων και Δ/θνούς Συνεργασίας, το γραφείο 
για την λειτουργία της Εθνικής Υπηρεσίας των προγραμμά¬ 
των «Νεολαία για την Ευρώπη « και «Εθελοντισμό». 

2) Η απόφαση αυτή να δημοσιευθει' στην Εφημερίδα της 
Κυβερνήσεως. 

Αθήνα, 9 Απριλίου 2001 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 
-♦- 

Αριθ. 7001/2/1213-ζ (5) 

Αναστολή λειτουργίας Αστυνομικού Σταθμού Αγίου 
Γεωργίου Συκούση. 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Τις διατάξεις των άρθρων 8 παρ.5 και 11 παρ.4 και 6 του 
Ν. 1481/1984 «Οργανισμός Υπουργείου Δημόσιας Τάξης» (Α’ 
-152), όπως το δεύτερο άρθρο αντικαταστάθηκε με το άρθρο 
1 παρ.1 του Ν. 1590/1986 (Α’ 49), σε συνδυασμό μετιςδιατά- 
ξειςτου άρθρου 28παρ.1 του Ν.2800/2000 (Α’-41). 

2. Τις διατάξεις του άρθρου 29 Α του Ν. 1558/1985 «Κυ¬ 
βέρνηση και Κυβερνητικά Όργανα» (Α’-137), το οποίο προ¬ 
στέθηκε με το άρθρο 27 του Ν.2081/1992 (Α'-154) και αντι- 
καταστάθηκε με το άρθρο 1 του Ν.2469/1997 (Α’-38). 

3. Τις διατάξεις του άρθρου 1 περίπτωση Β’ εδάφια 37 και 
40 της 7004/3/29-ιστ’ από 28.8.2000 απόφασης του Υπουρ¬ 
γού Δημόσιας Τάξης «Μεταβίβαση αρμοδιοτήτων Υπουργού 
Δημόσιας Τάξης σε υφιστάμενα Υπηρεσιακά όργανα» (Β’- 
1088). 

4. Το γεγονός ότι από τις διατάξεις της παρούσας απόφα¬ 
σης δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Άρθρο 1 

Αναστολή λειτουργίας Αστυνομικού Σταθμού 
Αγίου Γεωργίου Συκούση 

1. Αναστέλλεται η λειτουργία του Αστυνομικού Σταθμού 
Αγίου Γεωργίου Συκούση της Αστυνομικής Διεύθυνσης Χίου, 
λόγω ακαταλληλότητας του οικήματος στέγασης και αδυνα¬ 
μίας εξεύρεσης καταλλήλου οικήματος στην έδρα του, μέ- 
χρις άρσεως των λόγων αυτών. 

2. Η αστυνόμευση της περιφέρειας του Αστυνομικού Σταθ¬ 
μού Αγίου Γεωργίου Συκούση ανατίθεται στον Αστυνομικό 
Σταθμό Πυργίου, στον οποίον εντάσσονται το προσωπικό και 
τα υλικά αυτού. 

Άρθρο 2 
Έναρξη ισχύος 

Η ισχύς της παρούσας απόφασης αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθει' στην Εφημερίδα της Κυ¬ 
βερνήσεως. 

Αθήνα, 6 Απριλίου 2001 
Ο Αρχηγός 

Αντιστράτηγος ΙΩΑΝΝΗΣ ΓΕΩΡΓΑΚΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




